ΓΡΑΠΤΗ ΕΡΩΤΗΣΗ E-1783/03

υποβολή: Claude Moraes (PSE) προς την Επιτροπή

(28 Μαΐου 2003)

Θέμα: Συμφωνία συνεργασίας ΕΕ- Μπαγκλαντές

Εχει επιτευχθεί κάποια πρόοδος κατά το περασμένο έτος (2002/2003) σχετικά με τη συμφωνία συνεργασίας μεταξύ ΕΕ και Μπαγκλαντές·

Απάντηση του κ. Patten εξ ονόματος της Επιτροπής

(3 Ιουλίου 2003)

Όπως ορίζουν το εθνικό έγγραφο στρατηγικής και το εθνικό ενδεικτικό πρόγραμμα (2003-2005), απώτατος στόχος της συνεργασίας ΕΕ-Μπαγκλαντές είναι η εξάλειψη της φτώχειας. Η συμφωνία συνεργασίας που εγκρίθηκε τον Μάρτιο 2001, έχει διευρύνει το πεδίο συνεργασίας με την καθιέρωση των ανθρωπίνων δικαιωμάτων και της δημοκρατίας ως θεμελιωδών στοιχείων των σχέσεων ΕΕ-Μπαγκλαντές. Έχει επίσης διευρύνει το πεδίο για τις εμπορικές συναλλαγές και την οικονομική συνεργασία.

Δύο κύριοι τομείς προτεραιότητας έχουν εντοπιστεί στο εθνικό ενδεικτικό πρόγραμμα και ορίζονται ως στόχοι προς επίτευξη στο πλαίσιο της συμφωνίας συνεργασίας και του εθνικού εγγράφου στρατηγικής: (α) να βελτιωθούν οι δείκτες ανθρώπινης ανάπτυξης και (β) να προωθηθεί η εμπορική ικανότητα και η οικονομική ανάπτυξη. Το 2002/2003 εφαρμόστηκαν παράλληλα αρκετά προγράμματα από το 2ο και το 3ο εθνικό έγγραφο στρατηγικής. Οι δραστηριότητες της Κοινότητας κατά το διάστημα αυτό παρείχαν στήριξη στους ακόλουθους τομείς: δευτεροβάθμια εκπαίδευση,γεία, επισιτιστική ασφάλεια και αγροτική ανάπτυξη, ανθρώπινα δικαιώματα, εκλογική στήριξη, οικονομική συνεργασία και τεχνική βοήθεια σχετική με το εμπόριο. Η στήριξη της πρωτοβάθμιας εκπαίδευσης και άλλων δραστηριοτήτων συναφών με το εμπόριο έχει προβλεφθεί για αργότερα, εντός του 2003.

Αν και μεγάλο μέρος του πληθυσμού έχει προσεγγιστεί επιτυχώς μέσω των διάφορων προγραμμάτων που χρηματοδοτεί η Κοινότητα, σε ορισμένους τομείς παρουσιάστηκαν μεγάλες δυσκολίες όσον αφορά την επίτευξη των στόχων. Στους τομείς της εκπαίδευσης και τηςγείας, η Κοινότητα μαζί με άλλους χορηγούς, επιχείρησε να κινηθεί πέραν των απλών ορίωνλοποίησης των έργων και να διαμορφώσει μία πραγματική εταιρική σχέση με την κυβέρνηση του Μπαγκλαντές βοηθώντας την στη διαμόρφωση και τηνλοποίηση τομεακών πολιτικών στον τομέα της ανάπτυξης. Το γεγονός αυτό δημιούργησε προβλήματα, κυρίως στον τομέα τηςγείας, όπου η κυβέρνηση δεν επέδειξε την απαιτούμενη ετοιμότητα για την προώθηση των αναγκαίων μεταρρυθμίσεων με σκοπό την επιτυχή έκβαση των παρεμβάσεων. Η διακριτική μεταχείριση ορισμένων μη κυβερνητικών οργανώσεων (ΜΚΟ), περιλαμβανομένων και μερικών εξ αυτών που δραστηριοποιούνται στην εφαρμογή προγραμμάτων της ΕΕ, είχε αρνητικές συνέπειες. Στις συνθήκες αυτές πρέπει να προστεθεί και η δύσκολη κατάσταση που επικρατεί όσον αφορά τα ανθρώπινα δικαιώματα και τη διακυβέρνηση, η οποίαποχρεώνει την Επιτροπή να παρακολουθεί στενά την τήρηση, εκ μέρους της κυβέρνησης, των αρχών που διέπουν τη συμφωνία συνεργασίας.

Η αντιπροσωπεία της Επιτροπής στην Ντάκα διαδραμάτισε καθοριστικό ρόλο στην παρακολούθηση και την προώθηση της τήρησης των βασικών αρχών που διέπουν τις σχέσεις ΕΕ-Μπαγκλαντές, μέσω συνεχούς και εποικοδομητικού διαλόγου με την κυβέρνηση. Επιπλέον, το Μέλος της Επιτροπής που είναι αρμόδιο για τις εξωτερικές σχέσεις διατύπωσε τις ανησυχίες του στην κυβέρνηση και ζήτησε διορθωτικές δράσεις. Τα διάφορα φόρα συζητήσεων που πραγματοποιήθηκαν την τελευταία διετία, όπως η τοπική συμβουλευτική ομάδα στη Ντάκα, το φόρουμ ανάπτυξης του Μπαγκλαντές, η μικτή επιτροπή Επιτροπής-Μπαγκλαντές και τέσσερις εξειδικευμένεςποομάδες, αποτέλεσαν μία σταθερή βάση για τη διεξαγωγή συζητήσεων μεταξύ της Επιτροπής και του Μπαγκλαντές, με θέμα την εξέταση της προόδου όσον αφορά την ανάπτυξη, την οικονομική συνεργασία και το εμπόριο. Η πρόσφατη συνεδρίαση της εξειδικευμένηςποομάδας για τα ανθρώπινα δικαιώματα και τη διακυβέρνηση ήταν το πρώτο γεγονός του είδους αυτού στην Ασία. Στα τέλη του 2003 προγραμματίζεται μία ενδιάμεση επανεξέταση του εθνικού εγγράφου στρατηγικής και του εθνικού ενδεικτικού προγράμματος.